Den brysomme mannen

Den brysomme mannen er en norsk mysteriefilm og fantasy-komedie fra 2006, regissert av Jens Lien. Filmen er basert på et hørespill med samme navn skrevet av Per H. V. Schreiner og sendt på NRK Radioteatret i 2004. Schreiner har også skrevet manus til filmen. Filmens hovedrolle spilles av Trond Fausa Aurvåg. Filmen vant tre priser under Amandaprisen 2006, fire priser under Kanonprisen 2006 og har vunnet en rekke internasjonale priser.

Filmen ble utgitt i HD som sonefri Blu-ray for første gang 8. desember 2023 i prosjektet Norske Filmklassikere.

 Handling 
En buss ankommer en stasjon i et øde og ørkenliknende landskap og den eneste passasjeren, 40-åringen Andreas Ramsfjell, stiger av og ser seg forvirret rundt. En bil dukker opp og kjører Andreas til nærmeste by, som viser seg å være organisert og ryddig, men fullstendig ukjent for ham. Han ender opp på en arbeidsplass med eget kontor og hyggelige kolleger, til tross for at alt virker fremmed.

Etter jobb utforsker Andreas byen og legger merke til fraværet av barn og eldre. Alle er travle, apatiske karrieremennesker. Han ender uventet opp i en moderne bolig, der han møter Anne Britt, angivelig hans kone, selv om han aldri har sett henne før. Samtalen rundt middagsbordet dreier seg hovedsakelig om interiør og innredning.

Dagene går på arbeidsplassen uten at Andreas får klarhet i hvor han er og hvorfor han er der. Byen blir stadig mer monoton, preget av mangel på følelser og lidenskap. En dag er han vitne til et selvmord, men omgivelsene reagerer ikke. To menn dukker opp, tar med seg den døde og forsvinner som om ingenting har skjedd.

Andreas blir stadig mer rådvill og desperat etter å forstå byen og livet der. Han ønsker å rømme, men oppdager at det er vanskelig. Ved en tilfeldighet møter han Hugo, en mann som virker like forvirret og desillusjonert som ham selv. Andreas føler at Hugo kanskje vet noe mer og følger etter ham til der han bor. Hugo avslører etter hvert sin hemmelighet nede i kjelleren: Gjennom et hull i veggen strømmer deilige lukter og vakre lyder fra en annen verden. Andreas ser en mulighet til å rømme og sammen med Hugo vil han grave seg fram til den andre siden.

Så blir de oppdaget og avslørt.

 Om filmen 
Filmen er innspilt på Island og i Oslo. 

 Mottakelse 
Filmen ble vist under Kritikeruken på Filmfestivalen i Cannes. Der ble den tildelt Prix Acid.

Filmen vant også tre priser under Amandaprisen 2006:
 Beste regi (Jens Lien)
 Beste mannlige skuespiller (Trond Fausa Aurvåg)
 Beste filmmanus (Per H. V. Schreiner).

I tillegg var filmen nominert i klassene Årets norske kinofilm og Beste birolle (Petronella Barker).

Under Kanonprisen 2006 vant den fire priser:
 Beste hovedrolle (Trond Fausa Aurvåg)
 Beste manus (Per H. V. Schreiner)
 Beste foto (John Christian Rosenlund)
 Beste nyskaper (scenograf  og fotograf John Christian Rosenlund)
Filmen var i tillegg nominert i ytterligere fire klasser.

Filmen har vunnet en rekke andre internasjonale priser og ble nominert til Nordisk råds filmpris.

 I rollene 

 Trond Fausa Aurvåg – Andreas
 Petronella Barker – Anne Britt
 Per Schaanning – Hugo
 Birgitte Larsen – Ingeborg
 Johannes Joner – Håvard
 Ellen Horn – Trulsen
 Anders T. Andersen – Harald
 Sigve Bøe – Liten mann
 Hanne Lindbæk – Vigdis
 Ivar Lykke – Kollega 1
 Jan Tore Abrahamsen – Vaktmester
 Tanja Dahlø – Kollega 2
 Hanne Dieserud – Azurkvinnen
 Dag Håvard Engebråten – Forvalter 4
 Jan Egil Engnes – Forvalter 3
 Benny Glaerum – Forvalter 2
 Kirsten Grimstad – Nabo 2
 Mette K. Haugen – Kyssende jente
 Svanur Ivarsson – Bussjåfør
 Bjørn Jenseg – Eldre mann
 Anders Kartomten – Nabo 1
 Johns Kristensen – Mann pâ do
 Aldun G. Magnaes – Gutt som kliner
 Gard Petersen – Forvalter 1
 Severin Roald – Ingeborgs nye mann
 Jørgen Storm Rosenberg – Mann pâ perrong
 Jo Strømgren – Spiddet mann
 Per-Kaare Svendsen – Anne Britts nye mann
 Annette Teilstad – Forvarelsesdame
 Sverre Tofte – Mann som likner på Andreas

 Priser 

 Amandaprisen 2006, Norge
 Beste mannlige skuespiller: Trond Fausa Aurvåg
 Beste regi: Jens Lien
 Beste filmmanuskript: Per H. V. Schreiner
 Nominert til årets norske kinofilm
 Nominert til beste birolle: Petronella Barker
 Filmfestivalen i Cannes 2006, Frankrike
 ACID Award: Jens Lien
 Hamptons International Film Festival 2006, USA
 Cinematography Award: John Christian Rosenlund
 Golden Starfish Award – Best Film: Jens Lien
 Montréal Festival of New Cinema 2006, Canada
 Quebec Film Critics Award: Jens Lien
 Special Mention: Jens Lien
 Neuchâtel International Fantasy Film Festival 2006, Sveits
 Grand Prize of European Fantasy Film in Gold: Jens Lien
 Narcisse Award – Best Film: Jens Lien
 Best International Film: Jens Lien
 Riga International Film Forum 'Arsenals' 2006, Latvia
 FIPRESCI Prize: Jens Lien
 Sitges – Catalonian International Film Festival 2006, Spania
 Best Production Design: 
 Nominert til Best Film: Jens Lien
 Nordisk råds filmpris 2006, Norden
 Nominert Nordisk råds filmpris
 Kanonprisen 2006, Norge
 Beste hovedrolle: Trond Fausa Aurvåg
 Beste manus: Per H. V. Schreiner
 Beste foto: John Christian Rosenlund
 Beste nyskaper: scenograf  og fotograf John Christian Rosenlund
 Nominert til beste regi: Jens Lien
 Nominert til beste produsent: Jørgen Storm Rosenberg
 Nominert til beste klipp: 
 Nominert til beste lyd: Christian Schaanning
 Filmkritikerprisen 2006, Norge
 Filmkritikerprisen: Jens Lien
 Cinequest San Jose Film Festival 2007, USA
 Maverick Spirit Award: Jens Lien
 Edda Awards 2007, Island
 Nominert til  Best Film (Bíómynd ársins)
 Fantasporto 2007, Portugal
 International Fantasy Film Award – Special Mention: Jens Lien
 Gérardmer Film Festival 2007, Frankrike
 Grand Prize: Jens Lien
 International Critics Award: Jens Lien
 SCI FI Jury Award: Jens Lien
 Youth Jury Grand Prize: Jens Lien
 Göteborg Film Festival 2007, Sverige
 FIPRESCI Prize: Jens Lien

 Referanser 

 Eksterne lenker 

 Anmeldelse i NRK P3s Filmpolitiet

Kategori:Filmer fra 2006
Kategori:Norske filmer fra 2000-årene
Kategori:Norske dramakomedier
Kategori:Norske mysteryfilmer
Kategori:Norske thrillerfilmer
Kategori:Norske fantasyfilmer
Kategori:Ibsenprisen
Kategori:Norskspråklige filmer
Kategori:Amandaprisen 2006
Kategori:Filmer med vinnere av Kanonprisen